Igors Tudors

Igors Tudors (; dzimis ) ir horvātu futbola treneris un bijušais futbolists, spēlējis aizsarga pozīcijā, bijis Horvātijas futbola izlases dalībnieks. Trenera karjeras laikā vadījis vairākus Itālijas A sērijas klubus, strādājis arī Turcijā, Grieķijā, Francijā un dzimtajā Horvātijā. Kopš 2026. gada Tudors ir Anglijas Premjerlīgas komandas Tottenham Hotspur pagaidu galvenais treneris.

 Futbolista karjera 
Profesionāla futbolista karjeru sācis dzimtās pilsētas Splitas komandā Hajduk. 1998. gadā pievienojās Itālijas A sērijas klubam Turīnas "Juventus", tajā arī aizvadīja lielāko daļu no savas spēlētāja karjeras. Tā sastāvā divreiz kļuva par Itālijas čempionu. 2003. gadā spēlēja UEFA Čempionu līgas finālā, kurā Juventus piekāpās citam Itālijas klubam AC Milan. Karjeru noslēdza 2008. gadā savā pirmajā komandā Hajduk. 2001. gadā ir ticis atzīts par Horvātijas gada futbolistu.

Horvātijas izlasē debitēja  1998. gada FIFA Pasaules kausa kvalifikācijas spēlē pret Ukrainu. 1998. gada Pasaules kausa finālturnīrā piedalījās trīs spēlēs, palīdzot komandai izcīnīt 3. vietu. Izlases sastāvā piedalījies arī 2004. gada Eiropas čempionāta un 2006. gada FIFA Pasaules kausa finālturnīros. Karjeru izlasē noslēdza pēc 2006. gada Pasaules kausa. Izlases rindās nospēlējis 55 spēles un guvis trīs vārtus.

 Trenera karjera 
Pēc spēlētāja karjeras beigām kļuva par treneri. Trenera karjeru sāka Hajduk. Vēlāk trenēja arī Saloniku PAOK, Turcijas klubus Karabükspor un Galatasaray. 2018. gadā neilgu laiku bija Itālijas A sērijas kluba Udinese galvenais treneris, palīdzot komandai saglabāt vietu A sērijā. 2019. gada martā atgriezās Udinese galvenā trenera amatā, bet tā paša gada 1. novembrī tika atbrīvots no amata. 2020. gada janvārī atgriezās Splitas Hajduk galvenā trenera amatā. 2020. gada augustā kļuva par Turīnas "Juventus" trenera asistentu. Pēc 2020.—2021. gada sezonas darbu Turīnas klubā atstāja kopa ar galveno treneri Andrea Pirlo. 2021. gada septembrī kļuva par Hellas Verona galveno treneri. Viņa vadībā komanda noslēdza A sērijas sezonu 9. vietā. Pēc sezonas atstāja Veronas klubu un 2022. gada jūlijā kļuva par Francijas vienības Marseļas "Olympique" galveno treneri. Tajā nostrādāja tikai vienu sezonu, izcīnot trešo vietu Ligue 1.

2024. gada martā tika iecelts par Romas "Lazio" galveno treneri, stājoties amatā Maurīcio Sarri vietā. Pēc sezonas beigām viņš amatu atstāja. 2025. gada martā tika apstiprināts par Turīnas "Juventus" galveno treneri, nomainot amatā Tiagu Motu.  pēc trīs sausajiem zaudējumiem un kopumā astoņām neuzvarētām spēlēm pēc kārtas dažādos turnīros Tudors tika atbrīvots no "Juventus" galvenā trenera amata.

 Sasniegumi 

 Spēlētāja karjera 
Juventus

 Itālijas Serie A: 2001–02, 2002–03
 Supercoppa Italiana: 2002, 2003
 Itālijas Serie B: 2006–07
 UEFA Intertoto kauss: 1999

Individuālie sasniegumi

 Horvātijas gada futbolists

 Trenera karjera 
Hajduk Split

 Horvātijas kauss: 2012–13

 Atsauces 

 Ārējās saites 

Kategorija:1978. gadā dzimušie
Kategorija:Splitas-Dalmācijas župānijā dzimušie
Kategorija:Horvātijas futbolisti
Kategorija:Horvātijas izlases futbolisti
Kategorija:1998. gada FIFA Pasaules kausa spēlētāji
Kategorija:2004. gada Eiropas čempionāta futbolā spēlētāji
Kategorija:2006. gada FIFA Pasaules kausa spēlētāji
Kategorija:Horvātijas futbola treneri
Kategorija:Splitas "Hajduk" spēlētāji
Kategorija:Turīnas "Juventus" spēlētāji